Charlize Theron

Charlize Theron (s. 7. elokuuta 1975 Benoni, Transvaalin provinssi) on eteläafrikkalainen Oscar-palkittu näyttelijä. Hänellä on Etelä-Afrikan kansalaisuuden lisäksi myös Yhdysvaltain kansalaisuus. Marraskuussa 2008 YK:n pääsihteeri Ban Ki-moon nimitti hänet YK:n rauhanlähettilääksi.

 Lapsuus ja nuoruus 

Theronin molemmat vanhemmat puhuivat äidinkielenään afrikaansia. Hänen isällään oli ranskalaista hugenottitaustaa ja hänen äidillään saksalainen sukutausta. Charlize itse puhuu afrikaansia äidinkielenään ja englantia toisena kielenään. Hän varttui vanhempiensa ainoana lapsena maatilalla lähellä Johannesburgia. Ollessaan 15-vuotias hän oli todistamassa isänsä kuolemaa, kun Charlizen äiti Gerda Theron ampui Charles Theronin itsepuolustukseksi. Gerda Theron ei saanut teosta syytettä. 

Charlize muutti 16-vuotiaana Milanoon, Italiaan, saatuaan vuoden mallisopimuksen sen jälkeen, kun oli voittanut Johannesburgissa järjestetyn mallikilpailun. Mallisopimuksen päätyttyä hän asui New Yorkissa. Hän kävi kaupungissa balettikoulua nimeltä Joffrey Ballet School, kunnes joutui lopettamaan tanssiuransa 19-vuotiaana polvivamman vuoksi.

 Ura näyttelijänä 

Tanssiuransa päätyttyä Theron muutti Los Angelesiin ja aloitti uran näyttelijänä. Ensimmäinen elokuva, jossa hän esiintyi, oli vuonna 1995 suoraan videolle julkaistu Maissilapset 3, ja ensimmäiset puheroolinsa hän teki vuonna 1996 ensi-iltansa saaneissa elokuvissa Vaarojen laakso ja That Thing You Do!. Myöhemmin samalla vuosikymmenellä hän esitti keskeisiä naisrooleja muun muassa elokuvissa Paholaisen asianajaja (1997) ja Oman elämänsä sankari (1999).

Vuonna 2004 Theron sai parhaan naispääosan Oscar-palkinnon suorituksestaan vuonna 2003 ilmestyneessä elokuvassa Monster – Aileen Wuornos. Hän esitti tuossa tositapahtumiin perustuvassa elokuvassa sarjamurhaaja Aileen Wuornosia, ja hän muuntautui rooliin monien mielestä tunnistattamattomaksi. Theron muun muassa lihoi roolia varten 15 kilogrammaa. Theron on ensimmäinen pääosa-Oscarin saanut afrikkalainen. Hän sai roolityöstään myös useita muita palkintoja, muun muassa Golden Globen, Hopeisen karhun Berliinin elokuvajuhlilta ja SAG-palkinnon.

Monster oli myös Theronin oman tuotantoyhtiön Denver & Delilah Filmsin ensimmäinen elokuva. Theron oli antanut yhtiölle nimen koiriensa mukaan.

Theron oli vuonna 2004 mukana elokuvissa Peter Sellersin elämä ja Rakkauden ja vihan tuulet. Hän sai Oscar-ehdokkuuden elokuvasta North Country (2005), jossa hän näytteli kaivostyöntekijää, joka taisteli seksuaalista häirintää vastaan. Vuonna 2005 hän sai myös tähden Hollywood Walk of Famelle.

Theronin seuraavia elokuvia olivat In the Valley of Elah (2007), supersankarielokuva Hancock (2008) ja Tie (2009). Theron oli tummissa satumaisissa elokuvissa Lumikissa ja metsästäjässä (2012) ja sen jatko-osassa Metsästäjä ja talvinen taistelu (2016) paha kuningatar. Samanlaista jäistä ja ylimielistä hahmoa hän näytteli myös tieteiselokuvassa Prometheus (2012).

Theron näytteli 2014 Seth MacFarlanen komediassa Miljoona tapaa kuolla lännessä. Sen jälkeen hän oli Furiosa-niminen soturi elokuvassa Mad Max: Fury Road (2015) ja perheensä murhaa tutkinut nainen trillerissä Dark Places (2015). Hän ääninäytteli äreää apinaa animaatiossa Kubo ja samuraiseikkailu (2016). Sen jälkeen hän oli mukana Hurjapäät-elokuvasarjan kahdeksannessa osassa Fast & Furious 8 (2017) ja brittiläisena vakoojana elokuvassa Atomic Blonde.

Theron sai jälleen myönteisiä arvioita elokuvasta Tully, jossa hän näytteli musertunutta kolmen lapsen äitiä. Romanttisessa komediassa Long shot – mahdoton yhtälö (2019) on Yhdysvaltain sisäministeri, joka suunnittelee hakevansa presidentiksi. Vuonna 2019 Theron näytteli Megyn Kellyä draamaelokuvassa Bombshell – hiljaisuuden rikkojat, josta hän sai parhaan naispääosan Oscar-ehdokkuuden. Theronin seuraavia elokuvia olivat kuolemattomista palkkasotureista kertova toimintaelokuva The Old Guard (2020) ja Fast & Furious 9 (2021) sekä Addamsin perheestä kertovat animaatiot Perhe Addams (2019) ja Perhe Addams 2, joissa Theron äärinäytteli perheen matriarkkaa Morticiaa.

Näyttelijänuran lisäksi Theron tunnetaan Dior-kosmetiikkamerkin J’adore-parfyymin mainoskasvona.

 Yksityiselämä 
Charlize Theron seurusteli vuosina 2001–2010 näyttelijä Stuart Townsendin kanssa, jonka tapasi elokuvan Ansassa (2002) kuvauksissa.
Theron adoptoi vuonna 2012 poikavauvan.
Theron kertoo lapsen sanoneen kolmivuotiaana ettei ole poika. Tämän jälkeen häntä on kasvatettu tyttönä.
Lapsen ollessa seitsenvuotias Theron kertoi julkisesti lapsensa olevan transsukupuolinen.https://www.moms.com/charlize-theron-criticized-deciding-transgender-child/ https://www.nbcnews.com/feature/nbc-out/charlize-theron-reportedly-reveals-her-daughter-7-transgender-n996511 
Vuonna 2015 hän adoptoi tytön. Theron kihlautui näyttelijä Sean Pennin kanssa vuonna 2014. He erosivat kesäkuussa 2015.

Theron tunnetaan aktiivisena eläinten oikeuksien puolustajana. Hän on myös PETAn (People for the Ethical Treatment of Animals) tukija ja on esiintynyt järjestön turkistenvastaisessa kampanjassa.

 Filmografia 
Elokuvat Vuosi Suomenkielinen nimi Alkuperäinen nimi Rooli1995  Maissilasten paluu  Children of the Corn III: Urban Harvest  Elin seuraaja (kreditoimaton)1996  Vaarojen laakso  2 Days in the Valley  Helga SvelgenThat Thing You Do!  Tina Powers1997  Nuijalle töitä  Trial and Error  Billie Tyler Paholaisen asianajaja  The Devil’s Advocate  Mary Ann Lomax1998 Celebrity  supermalli Kaverini, mahtava Joe  Mighty Joe Young  Jill Young1999  Astronautin vaimo  The Astronaut’s Wife  Jillian Armacost Oman elämänsä sankari  The Cider House Rules  Candy Kendall2000  Pelin henki  Reindeer Games  Ashley MercerThe Yards  Erica Stoltz Kunnian puolesta  Men of Honor  Gwen Sunday Bagger Vance – viheriön legenda  The Legend of Bagger Vance  Adele Invergordon2001 Sweet November  Sara Deever 15 minuuttia  15 minutes  Rose Hearn Jadeskorpionin kirous  The Curse of the Jade Scorpion  Laura Kensington2002  Ansassa  Trapped  Karen Jennings Hirveetä herätä Renossa  Waking Up in Reno  Candy Kirkendall2003 The Italian Job   Stella Bridger Monster – Aileen Wuornos  Monster  Aileen Wuornos2004 The Life and Death of Peter Sellers  Britt Ekland Rakkauden ja vihan tuulet  Head in the Clouds  Gilda Bessé2005 North Country  Josey AimesÆon Flux  Æon Flux2007 In the Valley of Elah  rikostutkija Emily SandersBattle in Seattle  Ella2008 Sleepwalking  Joleen ReedyHancock  Mary EmbreyThe Burning Plain  Sylvia2009  Tie  The Road  vaimoAstro Boy  kertoja (ääni) 2010 Young Adult  Mavis Gary2012 Prometheus  Meredith Vickers Lumikki ja metsästäjä  Snow White and the Huntsman  Ravenna 2014  Miljoona tapaa kuolla lännessä  A Million Ways to Die in the West  Anna2015 Dark Places  Libby DayMad Max: Fury Road  Furiosa2016  Metsästäjä ja talvinen taistelu  The Huntsman: Winter’s War  RavennaThe Last Face  Wren Petersen Kubo ja samuraiseikkailu  Kubo and the Two Strings  Apina / Sariatu (äänirooli) 2017 Atomic Blonde  Lorraine Broughton Fast & Furious 8  The Fate of the Furious  Cipher 2018 Gringo  Elaine MarkinsonTully  Marlo Moreau 2019  Perhe Addams  The Addams Family  Morticia Addams (äänirooli) Bombshell – hiljaisuuden rikkojat  Bombshell  Megyn Kelly 2020 The Old Guard  Andy 2021  Fast & Furious 9  F9  Cipher Perhe Addams 2  The Addams Family 2  Morticia Addams (äänirooli)2022  Doctor Strange in the Multiverse of Madness  Clea (cameorooli)The School for Good and Evil  Lady Leonora Lesso 2023  Fast & Furious X  Fast X  Cipher 2025 The Old Guard 2  Andy 2026 The Odyssey  Kirke

 Lähteet   

 Aiheesta muualla 
 Charlize Theronin verkkosivut 

Luokka:Eteläafrikkalaiset näyttelijät
Luokka:Yhdysvaltalaiset näyttelijät
Luokka:Hollywood Walk of Fame
Luokka:Parhaan naispääosan Oscar-palkinnon saajat
Luokka:Golden Globe -palkinnon saajat
Luokka:SAG-palkinnon saajat
Luokka:Vuonna 1975 syntyneet
Luokka:Elävät henkilöt
Luokka:Seulonnan keskeiset artikkelit